b'\n_START_ARTICLE_\nBotswana Railways\n_START_PARAGRAPH_\nBotswana Railways (BR) on Botswanan kansallinen rautatieyhti\xc3\xb6, joka syntyi 1987 kun Botswanan hallitus osti Botswanan puoleisen osan Zimbabwen rautatiest\xc3\xa4 (National Railways of Zimbabwe, NRZ). Botswanan itsen\xc3\xa4istytty\xc3\xa4 1966 rautatien k\xc3\xa4ytt\xc3\xb6 oli NRZ:n hoidossa. BR:n johdon neuvonantajana toimii intialainen RITES-yhti\xc3\xb6._NEWLINE_BR yll\xc3\xa4pit\xc3\xa4\xc3\xa4 888\xc2\xa0km ja 1\xc2\xa0067\xc2\xa0mm:n raideleveydell\xc3\xa4 olevaa kapearaiteista rataa, joka alkaa Zimbabwesta ja kulkee Botswanassa Francistownin ja Gaboronen kautta Etel\xc3\xa4-Afrikan rajalle. Lis\xc3\xa4ksi on olemassa kaksi sivurataa._NEWLINE_Zimbabwen Beitbridge Bulawayo Railway -radan avaaminen 1999 aikaansai merkitt\xc3\xa4v\xc3\xa4n v\xc3\xa4henemisen rahdin m\xc3\xa4\xc3\xa4r\xc3\xa4ss\xc3\xa4 ja samalla tuloissa. Vastatoimena BR on miettinyt rakentavansa Sambiaan suoran radan, joka ohittaisi Zimbabwen, saadakseen n\xc3\xa4in takaisin transitoliikenteest\xc3\xa4 tulevia tuloja.'